Η **Μάχη του Μπάρκινγκ Κρικ** είναι περιστατικό φιλικών πυρών που συνέβη στην Αγγλία στις 6 Σεπτεμβρίου του 1939, και είχε ως αποτέλεσμα τον πρώτο θάνατο Βρετανού πιλότου μαχητικού αεροσκάφους κατά τον Δεύτερο Παγκόσμιο Πόλεμο.

Μάχη
----

Στις 6:15 π.μ. στις 6 Σεπτεμβρίου 1939, ένα σφάλμα ραντάρ οδήγησε σε ψευδή συναγερμό ότι άγνωστα αεροσκάφη πλησίαζαν από τα ανατολικά σε μεγάλο υψόμετρο πάνω από τη Δυτική Μέρσι, στην ακτή του Έσσεξ. Η 11η Ομάδα της Βασιλικής Πολεμικής Αεροπορίας ανέθεσε σε 6 Hawker Hurricane να ανακατευτούν με την 56η Μοίρα, με βάση το αεροδρόμιο του Βόρειου Γουίλντ. Ο υπεύθυνος του τομέα, σμηναγός Ντέιβιντ Φρέντερικ Λάκινγκ, έστειλε ολόκληρη τη μοίρα δεκατεσσάρων αεροσκαφών. Χωρίς να το γνωρίζουν οι υπόλοιποι πιλότοι, δύο ανθυποσμηναγοί πήραν ένα ζευγάρι εφεδρικών αεροσκαφών και ακολούθησαν σε απόσταση.

Τα Hurricane της 151ης Μοίρας (επίσης απο το Βόρειο Γουίλντ), και τα Supermarine Spitfires από τις Μοίρες 54, 65 και 74 με βάση το Αεροδρόμιο Χόρντσερτς ανακατεύτηκαν. Κανείς απο τους πιλότους της Βασιλικής Πολεμικής Αεροπορίας δεν είχε δει δράση και ελάχιστοι από αυτούς είχαν δει από κοντά γερμανικό αεροσκάφος. Η επικοινωνία μεταξύ των πιλότων και του ελέγχου εδάφους ήταν κακή και δεν υπήρχε επίσημα διαδικασία που θα ακολουθούσε ένας πιλότος ώστε να κάνει διάκριση μεταξύ βρετανικών αεροσκαφών και αεροσκαφών της Luftwaffe. Το σύστημα *Αναγνώριση φίλος ή εχθρός* (αγγλικά: Identification friend or foe‎ / IFF) ήταν ακόμη υπό ανάπτυξη και δεν είχε εγκατασταθεί σε πολλά αεροσκάφη της Βασιλικής Πολεμικής Αεροπορίας.

Με τον καθένα στον αέρα να περιμένει να δει εχθρικά αεροσκάφη και καμία εμπειρία, η πτήση της Μοίρας 74 A είδε αυτό που πίστευαν ότι ήταν γερμανικά αεροπλάνα και ο διοικητής τους, ο Άντολφ "Σέιλορ" Μάλαν, φέρεται να έδωσε εντολή επίθεσης. Δύο από τους τρεις πιλότους, ο Υποσμηναγός Βίνσεντ «Πάντι» Μπάιρν και ο πιλότος Τζον Φρίμπορν, άνοιξαν πυρ. Ο Mάλαν αργότερα ισχυρίστηκε ότι έδωσε εντολή της τελευταίας στιγμής "φιλικά αεροσκάφη - σταματήστε!" αλλά αν αυτό αληθεύει τότε δεν ακούστηκε από τους Μπάιρν και Φρίμπορν. Ο Ρίτσαρντ Χιού και ο Ντένις Ρίτσαρντς έγραψαν ότι περαιτέρω απώλειες παρεμποδίστηκαν από τον διοικητή της μοίρας 151, τον Επισμηναγό Έντουαρντ Ντόναλντσον, ο οποίος προειδοποίησε τους πιλότους του ότι τα επιτιθέμενα αεροσκάφη ήταν βρετανικά και έδωσε την εντολή να μην επιτεθούν και αυτοί.

Ο Φρανκ Ρόουζ και ο Ανθυποσμηναγός Χάλτον Χάροπ βλήθηκαν και τα αεροσκάφη τους κατέπεσαν αλλά ο Χάλτον Χάροπ σκοτώθηκε πριν την συντριβή. Όταν πυροβόλησε ο Τζον Φρίμπορν, σφαίρες τον βρήκαν στο πίσω μέρος του κεφαλιού του και ήταν νεκρός πριν το Hurricane του συντριβεί σε μία φάρμα 8 χιλιόμετρα δυτικά του Ίπσουιτς. Ο Χάροπ ήταν ο πρώτος Βρετανός πιλότος που σκοτώθηκε στον πόλεμο και το Hurricane του ήταν το πρώτο αεροσκάφος που καταστράφηκε από ένα Spitfire.

Eπακόλουθο
----------

### Στρατοδικείο

Η δίκη των Τζον Φρίμπορν και Πάντι Μπάιρν στο στρατοδικείο του Επιτελείου του Μπέντλεϊ Πράιορι, έδρα της Διοίκησησ Μαχητικών Αερασκαφών, έγινε ιδιωτικά. Σύμφωνα με την δημοσίευση του Μπιλ Νέισον το 2009, ο Φρίμπορν ένιωσε ότι ο διοικητής του, Σέιλορ Μάλαν, προσπάθησε να αποποιηθεί την ευθύνη του για την επίθεση. Ο Μάλαν κατέθεσε την ποινική δίωξη εναντίον των πιλότων του, δηλώνοντας ότι ο Φρίμπορν ήταν ανεύθυνος, ορμητικός και δεν είχε λάβει δεόντως υπόψη τις ζωτικές επικοινωνίες. Κατά τη διάρκεια της δίκης, ο συνήγορος του Φρίμπορν, Σερ Πάτρικ Χέιστινγκς, χαρακτήρισε τον Μάλαν ως αδιάντροπο ψεύτη.

Το δικαστήριο εν τέλει απαλλάσσει και τους δύο πιλότους, κρίνοντας ότι η υπόθεση ήταν ένα ατυχές συμβάν. Το 1990, οι Χιού και Ρίτσαρντς έγραψαν:

> Αυτό το τραγικό γεγονός, που αποκρύφθηκε εκείνη τη στιγμή, ονομάστηκε απο τη Βασιλική Πολεμική Αεροπορία «**Μάχη του Μπάρκινγκ Κρικ**» - ένα μέρος αρκετά χιλιόμετρα μακρυά από την αερομαχία, αλλά ένα μέρος, που όπως και η Αποβάθρα Γουίγκαν, ήταν ένα αστείο για τις μουσικές αίθουσες.
> 
> 

Το 2003, ο Πάτρικ Μπίσοπ έγραψε ότι το περιστατικό αποκάλυψε τις ανεπάρκειες των ραντάρ της Βασιλικής Πολεμικής Αεροπορίας και των διαδικασιών αναγνώρισης, με αποτέλεσμα να βελτιωθούν σημαντικά μέχρι τη στιγμή της Μάχης της Αγγλίας, μια δημοσίευση που επαναλήφθηκε και το 2012 από τον Φίλιπ Κάπλαν.

### Μεταγενέστερες σταδιοδρομίες

Supermarine Spitfire, 24 Ιουλίου 1940.
Ο Χάροπ είναι θαμμένος με επιτύμβια στήλη πολέμου στην εκκλησία του Αγίου Ανδρέα στο Βόρειο Γουέιντ. Ως αξιωματικός μηχανικός που βρισκόταν στον κλάδο γενικών καθηκόντων και μπορούσε να ανατεθεί σε μη μηχανολογικά καθήκοντα, ο Λάκινγκ μετακινήθηκε. Επέστρεψε σε μηχανολογικά καθήκοντα αργότερα εκείνο τον μήνα και μεταφέρθηκε στο νέο Τεχνικό Τμήμα το 1940 και προήχθη σε ανώτερος αξιωματικός αεροπορίας τον Δεκέμβριο του 1941. Πέθανε το 1970, σε ηλικία 75 ετών. Ο Φρανκ Ρόουζ σκοτώθηκε στην δράση πάνω από τον Βίτρι-εν-Aρτουά, Γαλλία, στις 18 Μαΐου 1940. Ο Μάλαν έγινε ένας από τους πιο επιτυχημένους πιλότους μαχητικών αεροσκαφών της Συμμαχίας, κατέρριψε 27 αεροσκάφη της Luftwaffe και ανέβηκε στο βαθμό του σμήναρχου. Έλαβε την Διάκριση Έξοχης Υπηρεσίας και τον Σταυρό Διακεκριμένου Πετάγματος. Κατά την επιστροφή του στη Νότια Αφρική εργάστηκε ενάντια στο καθεστώς του απαρτχάιντ μέχρι το θάνατό του το 1963.

Ο Πάντι Μπάιρν πυροβολήθηκε και συνελήφθη στη Γαλλία το 1940. Κρατήθηκε στο Στάλαγκ Λούφτ III με τον πρώην δικηγόρο υπεράσπισής του Ρότζερ Μπούσελ. Το 1944 επαναπατρίστηκε, έχοντας πείσει τους Γερμανούς και την επιτροπή επαναπατρισμού ότι ήταν τρελός. Κατά την επιστροφή του στην Αγγλία, επανήλθε στην Βασιλική Πολεμική Αεροπορία και του δόθηκε θέση εδάφους. Ο Τζον Φρίμπορν πέταξε περισσότερες ώρες υπηρεσίας στη Μάχη της Αγγλίας από οποιονδήποτε άλλο πιλότο. Παρέμεινε σε επιχειρήσεις για τον υπόλοιπο πόλεμο και αποδείχθηκε εξαιρετικός αερομεταφορέας. Του απονεμήθηκε ο Σταυρός του Διακεκριμένου Ιπτάμενου και ανέβηκε στον βαθμό του αντισμήναρχου. Ο Φρίμπορν είπε τελικά κάποια από τα δικά του γεγονότα στην βιογραφία του *A Tiger's Tale* του 2002, πριν συγγράψει μία πιο ολοκληρωμένη έκδοση αυτής. Το 2009, ο Φρίμπορν είπε σε μία συνέντευξη για τη λύπη του για το θάνατο του Χάροπ, λέγοντας: "Τον σκέφτομαι σχεδόν κάθε μέρα. Πάντα το έκανα... Είχα μια καλή ζωή και θα έπρεπε να είχε μια καλή ζωή και αυτός". Ο Φρίμπορν παντρεύτηκε δύο φορές, πρώτα το 1941 με τη Ρίτα Φίλντερ, η οποία πέθανε το 1979 και στη συνέχεια την Πέτα το 1983, που πέθανε το 2001. Ο Φρίμπορν πέθανε στις 28 Αυγούστου 2010 και άφησε πίσω του μια κόρη από τον πρώτο του γάμο.

Δείτε επίσης
------------

* Κατάλογος περιστατικών φίλιων πυρών κατά τον Β΄ Παγκόσμιο Πόλεμο

Παραπομπές
----------

1. ↑  Terraine, John. (1997). *The right of the line : the Royal Air Force in the European War, 1939-1945*. Ware, Hertfordshire: Wordsworth Editions. σελ. 110. ISBN 1-85326-683-3. 45115994.
2. ↑  Yeoman, Christopher. *Tiger cub : a 74 squadron fighter pilot in World War II : the story of John Connell Freeborn DFC*. Barnsley, England. σελ. 45. ISBN 978-1-78337-504-2. 893682912.
3. ↑  Blandford, Edmund L. (2001). *Fatal decisions : errors and blunders in World War II*. Edison, NJ : Castle Books. σελ. 16. ISBN 978-0-7858-1366-8.
4. 1 2 3 4  Hough, Richard· Richards, Denis (1989). *The Battle of Britain : the greatest air battle of World War II*. New York ; London : Norton. σελ. 67. ISBN 978-0-393-02766-2.
5. 1 2  Kaplan, Philip. *Sailor: battle of britain legend*. Barnsley, South Yorkshire. σελ. 51. ISBN 1-78383-033-6. 1162248883.
6. 1 2 3  Cossey, Bob. (2002). *A tiger's tale : the story of Battle of Britain spitforce ace Wing Commander John Connell Freeborn, κεφάλαιο 4ο*. Hailsham: J & KH Pub. ISBN 1-900511-64-9. 50232146.
7. ↑  Bishop 2004, σελ. 108.
8. ↑  Bishop, Patrick (2004). *Fighter boys: saving Britain 1940* (Paperback έκδοση). Λονδίνο: Harper Perennial. σελ. 108. ISBN 0-00-653204-7. 224280961.
9. ↑  Nasson, Bill (Stellenbosch University) (11 Φεβρουαρίου 2010). *A flying Springbok of wartime British skies: A.G. "Sailor" Malan*. Published by History Department, University of the Western Cape. σελ. 88. 845021719.
10. ↑  Bishop, Patrick (2004). *Fighter boys : saving Britain 1940* (Paperback έκδοση). Λονδίνο: Harper Perennial. σελ. 109-110. ISBN 0-00-653204-7. 224280961.
11. ↑  «Casualty Details | CWGC». *www.cwgc.org* (στα Αγγλικά). Ανακτήθηκε στις 15 Σεπτεμβρίου 2020.
12. ↑  «D F Lucking». *www.rafweb.org*. Ανακτήθηκε στις 15 Σεπτεμβρίου 2020.
13. ↑  Institution of Mechanical Engineers, Applications for Membership, 1926
14. ↑  «St Athan - RAF St Athan History». *web.archive.org*. 19 Μαρτίου 2017. Αρχειοθετήθηκε από το πρωτότυπο στις 19 Μαρτίου 2017. Ανακτήθηκε στις 15 Σεπτεμβρίου 2020. CS1 maint: Unfit url (link)
15. ↑  Ανακοινώσεις Θανάτων, *The Times*, 14 Μαρτίου 1970
16. ↑  «Casualty Details | CWGC». *www.cwgc.org* (στα Αγγλικά). Ανακτήθηκε στις 15 Σεπτεμβρίου 2020.
17. ↑  Bishop, Patrick. (2004). *Fighter boys : saving Britain 1940* (Paperback έκδοση). Λονδίνο: Harper Perennial. σελ. 401. ISBN 0-00-653204-7. 224280961.
18. ↑  «Malingering and Escape: Anglo-American Prisoners of War in World War II Europe» (στα Αγγλικά). *WLA.*: 9-10. 1997. ISSN 1949-9752. .
19. ↑  Yeoman, Christopher. *Tiger cub : a 74 squadron fighter pilot in World War II : the story of John Connell Freeborn DFC, κεφάλιο 3ο*. Barnsley, England. ISBN 978-1-78337-504-2. 893682912.
20. ↑  «Wing Commander John Freeborn». *The Telegraph* (στα Αγγλικά). Ανακτήθηκε στις 15 Σεπτεμβρίου 2020.

Βιβλιογραφία
------------

**Βιβλία**

* Bishop, Patrick (2004). *Fighter Boys* (4th έκδοση). London: Harper Perennial. ISBN 978-0-00-653204-0.
* Blandford, Edmund (2001) [1999]. *Fatal Decisions: Errors and Blunders in World War II*Απαιτείται δωρεάν εγγραφή. Book Sales. ISBN 978-0-7858-1366-8.
* Cossey, Bob (2002). *A Tiger's Tale: The Story of Battle of Britain Spitforce ace Wing Commander John Connell Freeborn*. Hailsham: J & KH Pub. ISBN 978-1-900511-64-3.
* Holmes, Tony· Azaola, Juan Ramón (1999). *Hurricanes to the Fore: The First Aces*. Osprey Aircraft of the Aces. **7**. Delprado Publishers. ISBN 978-84-8372-221-3.
* Hough, Richard· Richards, Denis (1990) [1989]. *The Battle of Britain: The Greatest Air Battle of World War II*Απαιτείται δωρεάν εγγραφή (W. W. Norton, New York έκδοση). Hodder & Staughton. ISBN 978-0-393-30734-4.
* Kaplan, P. (2012). *Sailor: Battle of Britain Legend Adolph Malan*. Barnsley, South Yorks: Pen & Sword Books. ISBN 978-1-78383-033-6.
* Terraine, J. (1998) [1985]. *The Right of the Line: The Royal Air Force in the European War 1939–1945* (Wordsworth έκδοση). London: Hodder and Stoughton. ISBN 978-1-85326-683-6.
* Yeoman, Christopher· Freeborn, John (2009). *Tiger Cub – The Story of John Freeborn DFC\* A 74 Squadron Fighter Pilot In WWII*. Barnsley: Pen and Sword Aviation. ISBN 978-1-84884-023-2.

**Περιοδικά**

* Miner Haygood (PhD, MD), Tamara (2010). «Malingering and Escape: Anglo-American Prisoners of War in World War II Europe». *War, Literature and the Arts* (Colorado Springs, CO: Dept. of English of the U.S. Air Force Academy). ISSN 1949-9752.. Ανακτήθηκε στις 26 August 2010. [*νεκρός σύνδεσμος*]
* Nasson, Bill (November 2009). «A Flying Springbok of Wartime British Skies: A. G. 'Sailor' Malan». *Kronos: Journal of Cape History* (University of Western Cape, South Africa) **35**. ISSN 0259-0190.. Ανακτήθηκε στις 26 August 2010.  *Fallen Heroes and the Battle of Barking Creek*. Insight Magazine. 2009.. Ανακτήθηκε στις 26 August 2010.

Εξωτερικοί σύνδεσμοι
--------------------

* Αεροδρόμιο του Βόρειου Γουίλντ, ιστορία του συμβάντος

Συντεταγμένες: 51°31′42″N 0°04′46″E﻿ / ﻿51.528200°N 0.079500°E﻿ / 51.528200; 0.079500